CELEX: 62010TN0572
Language: sk
Date: 2010-12-21 00:00:00
Title: Vec T-572/10: Žaloba podaná 21. decembra 2010 — Komisia/Commune de Millau

5.3.2011   
            
            
               SK
            
            
               Úradný vestník Európskej únie
            
            
               C 72/19
            
         Žaloba podaná 21. decembra 2010 — Komisia/Commune de Millau
   (Vec T-572/10)
   2011/C 72/33
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: S. Petrova, splnomocnená zástupkyňa a E. Bouttier, advokát)
   
      Žalovaná: Commune de Millau (Millau, Francúzsko)
   
      Návrhy žalobkyne
   
   Žalobkyňa navrhuje, aby Všeobecný súd:
   
               —
            
            
               rozhodol, že Commune de Millau (obec Millau) zodpovedá spoločne a nerozdielne za záväzky a dlhy Société d’économie mixte d’équipement de l’Aveyron (SEMEA) voči Európskej komisii,
            
         
               —
            
            
               uložil obci Millau, aby spoločne a nerozdielne so spoločnosťou SEMEA zaplatila žalobkyni základnú sumu vo výške 41 012 eur, spolu s úrokmi splatnými od 10. marca 1992, alebo subsidiárne od 27. apríla 1993,
            
         
               —
            
            
               nariadil kapitalizáciu úrokov,
            
         
               —
            
            
               uložil obci Millau, aby spoločne a nerozdielne so spoločnosťou SEMEA zaplatila sumu vo výške 5 000 eur z dôvodu neoprávneného odporu zo strany SEMEA,
            
         
               —
            
            
               uložil obci Millau, aby spoločne a nerozdielne so spoločnosťou SEMEA nahradila trovy tohto konania,
            
         
               —
            
            
               nariadil spojenie tejto veci s vecou T-168/10, Komisia/SEMEA.
            
         
      Žalobné dôvody a hlavné tvrdenia
   
   Žalobné dôvody a hlavné tvrdenia uplatňované žalobkyňou sú rovnaké ako žalobné dôvody a hlavné tvrdenia uplatňované vo veci T-168/10, Komisia/SEMEA (1), pričom Komisia okrem toho uvádza, že obec Millau zodpovedá spoločne a nerozdielne za zaplatenie dlhu spoločnosti SEMEA, keďže obec Millau prevzala aktíva a pasíva spoločnosti SEMEA a to vrátane zmluvy uzatvorenej medzi spoločnosťou SEMEA a Komisiou, ktorá tvorí základ sporu.
   
      (1)  Ú. v. EÚ C 161, 2010, s. 48.